Сяргей Сідорскі адзначыў, што Беларусь і Латвія падпісалі шэраг двухбаковых пагадненняў аб супрацоўніцтве ў сацыяльнай сферы, у тым ліку пагадненне паміж Мінпрацы і сацабароны, Міністэрствам аховы здароўя, Мінфінам Беларусі і Міністэрствам дабрабыту Латвіі аб парадку прымянення дагавора аб супрацоўніцтве ў галіне сацыяльнага забеспячэння. Заключана таксама пагадненне паміж урадамі Беларусі і Латвіі аб супрацоўніцтве ў сферы падрыхтоўкі кіраўніцкіх кадраў у магістратуры. Усе гэтыя пагадненні дадуць магчымасць умацаваць адносіны паміж дзвюма краінамі. "Спадзяюся, што наша супрацоўніцтва выйдзе на больш высокую прыступку, што выгадна дзвюм дзяржавам", - дадаў Сяргей Сідорскі.